b'\n_START_ARTICLE_\nThe Hunting Party Tour\n_START_PARAGRAPH_\nThe Hunting Party Tour on yhdysvaltalaisen alternative rock -yhtye Linkin Parkin yhdestoista konserttikiertue  Se k\xc3\xa4ynnistettiin yhtyeen kuudennen studioalbumin, The Hunting Party (2014), tukemiseksi. Kiertue julkistettiin virallisesti 23. marraskuuta 2014. Sen ensimm\xc3\xa4inen osa nimell\xc3\xa4\xc2\xa0European Tour alkoi 30. toukokuuta 2014 Lissabonissa, Portugalissa, ja p\xc3\xa4\xc3\xa4ttyi 14. kes\xc3\xa4kuuta Castle Doningtonissa, Englannissa, jossa he soittivat Hybrid Theory -albumin kokonaisuudessaan. Kiertueella esiintyi vierailevia j\xc3\xa4seni\xc3\xa4 yhtyeist\xc3\xa4 Of Mice & Men ja Rise Against. 15. tammikuuta 2015 yhtye aloitti The Hunting Partyn maailmankiertueen, jonka ensimm\xc3\xa4inen osa oli Pohjois-Amerikassa. Indianapolisissa kesken esiintymisen Chester Bennington loukkasi jalkansa, joka johti Pohjois-Amerikan kiertueen perumiseen. Yhtye jatkoi esiintymisi\xc3\xa4 9. toukokuuta 2015 esiintyen Rock in Riossa, Las Vegasissa._NEWLINE_Linkin Park esiintyi Himoksella, J\xc3\xa4ms\xc3\xa4ss\xc3\xa4 31. elokuuta 2015 osana kiertuetta.'